கேள்வி: தாயம் குறித்து விரிவாக சொல்லுங்கள்.
பதில்: File:Dhaayam play.JPG File:தாயம்(Thaayam).jpg தாயம் எனப்படுவது பண்டைய காலத்திலிருந்து இன்று வரை இந்தியாவில் பரவலாக ஆடப்படும் ஒரு விளையாட்டாகும். இவ்விளையாட்டை இருவர் முதல் நால்வர் வரை தரையிலோ மேடை மீது வைத்தோ விளையாடலாம்.
கேள்வி: தாயம் - வரலாறு என்பது என்ன?
பதில்: தாய விளையாட்டு மிகப் பழையதான விளையாட்டாதலால் முதலில் யார் கண்டுபிடித்தார்கள் என்னும் விவரம் தெரியாது. இருப்பினும் இந்தியா வரலாற்றில் குறிப்புகள் காணப்படுகின்றன. சூதாட்டம், சொக்கட்டான், சோழி விளையாட்டு போன்றவை தமிழ் குறிப்பெயர்களாகும். *மாபாரதத்தில் பாண்டவ மன்னர்கள் நாட்டையும், பாஞ்சலியையும் பணையமாக்கிய சகுனியின் வஞ்சக விளையாட்டாகவும், *நளவெண்பாவில் நளன் கலியின் மூலம் புட்கரனால் தோற்கடிக்கப்பட்டு நாட்டை இழந்ததாகவும் குறிப்புகள் உள்ளன. *மேலும் அண்மைய ஆராய்ச்சிகளின் மூலம் மெக்ஸிகோவில் வாழ்ந்த மாயன்கள் இவ்விளையாட்டை விளையாண்ட குகைச்சித்திரங்களும் கிடைக்கப்பெற்றுள்ளன. =தாய விளையாட்டு வகைகள்= =ஐந்துக்கு ஐந்து கட்டங்களில்= படிமம்:கோடு.png நாம் இந்த விளையாட்டை மாரி காலங்களில் பொழுது போக்கிற்காக விளையாடுவார்கள். ஐந்துக்கு ஐந்து சதுரங்களால் அமைந்த ஒரு கோட்டுத் தளத்தில் நான்கு பக்கமும் நாலு பேர் அமர்ந்து விளையாடலாம். எதிரெதிரே இருப்பவர்கள் கூட்டாகவோ தனியாகவோ விளையாடலாம். கூட்டுச் சேர்ந்து விளையாடுவதைக் கன்னை கட்டுதல் என்றும் சொல்லப்படும். ஒவ்வொருவருக்கும் நான்கு காய்கள் இருக்கும். இவற்றைத் தளத்தின் சதுரங்களினூடே பயணித்து மையத்திலிருக்கும் பழத்தை அடைந்து மீண்டு வருதலே விளயாட்டாகும். முதலில் நான்கு காய்களையும் மீண்டு கொண்டு வருபவர் வெற்றி பெறுவார்.
கேள்வி: தாயம் - சோகிகள் பற்றி விளக்கவும்.
பதில்: நான்கு சோகிகளை ஒன்றாக எறிந்து பேறுகள் எடுக்கலாம். * 1 சோகி திறந்து 3 சோகிகள் மூடி இருந்தால் அது தாயம் (1 எண்ணிக்கை) * 2 சோகிகள் திறந்து 2 சோகிகள் மூடி இருந்தால் அது இரண்டு (2 எண்ணிக்கை) * 3 சோகிகள் திறந்து 1 சோகி மூடி இருந்தால் அது மூன்று (3 எண்ணிக்கை) * 4 ம் திறந்து இருந்தால் அது வெள்ளை (4 எண்ணிக்கை) * 4 ம் மூடி இருந்தால் அது எட்டு (8 எண்ணிக்கை) ஆட்டமிழக்காமல் இருக்க 1, 4 அல்லது 8 எறிய வேண்டும். 1, 4 அல்லது 8 எடுத்தால் தொடர்ந்து விளையாடலாம். 2 அல்லது 3 எறிந்தால் ஆட்டமிழக்கப்படும். 2 அல்லது 3 எடுத்தால் அடுத்தவர் விளையாடுவார்.
கேள்வி: தாயம் - இறுக்கமும் வெட்டும் குறித்து விரிவாக சொல்லுங்கள்.
பதில்: கோட்டில் நுழைந்த பின், தடைகள் (எதிராளிகளின் காய்கள்) இல்லா விட்டால் எல்லா எறிதல்களும் நகர்வுக்குப் பயன்படும். ஒரு எண்ணிக்கை நகர்வின் , முடிவிடத்தில் அடுத்தவர் காய் இருந்தால், அங்கே இருந்தவர் வெட்டப்பட்டு வீட்டுக்கு அனுப்பப்படுவார். ஒரு நகர்வின் முடிவிடத்திற்கு முன்பே அடுத்தவர் காய் இருந்தால், நகர்வு தடுக்கப்படும். இது இறுக்கு நிலை எனப்படும். ஆனால், அடுத்தவர் காய், மனைகளில் இருந்தால் வெட்டும் இல்லை, தடையும் இல்லை. மனைகளிலும், பழத்திலும் எல்லோரும் பாதுகாப்பாக ஒன்றாக இருக்கலாம்.
கேள்வி: தாயம் - வெற்றி குறித்து விரிவாக சொல்லுங்கள்.
பதில்: பழத்தை அடைந்து முதலில் தனது காய்களை வீட்டுக்கு இறக்குபவர் அல்லது இறக்கும் சோடி வெற்றி பெறும்.
கேள்வி: தாயம் - சில மேலதிக சட்டங்கள் குறித்து விரிவாக சொல்லுங்கள்.
பதில்: * எதிராளியை வெட்ட முன்னர் எந்தக் காயும் பழுக்க முடியாது * ஒரு காய் வெட்டினால் மற்றக் காய்கள் வெட்ட வேண்டிய அவசியம் இல்லை * கன்னைகள் ஒருவரை ஒருவர் வெட்ட முடியாது * கன்னைகளில் ஒருவர் தனது பழங்களை இறக்கிய பின்னர், மற்றவருக்காக தனது முறை விளயாட்டை விளையாடலாம் =தாயக் கட்டை= பொதுவாக தாயக் கட்டைகள் மரத்திலோ அல்லது வெண்கலம் போன்ற உலோகம் செய்யப்பட்டிருக்கும். மேலும் தாயக் கட்டைகள் நான்கு முகங்களைக் கொண்டிருக்கும். சில வகை தாயக் கட்டைகள் ஆறு முகங்களைக் கூடக் கொண்டிருக்கும். சில பகுதிகளில் குறிப்பாக 7x7 தாயக்கட்ட விளையாட்டில் புளியங்கொட்டைகளை உருட்டி விளையாடுவர். நான்கு முத்துக்களை ஒரு பக்கம் வெண்ணிறமாகும்படி பாறையில் தேய்த்து விடுவர். அவற்றில் ஒரு முத்தில் மட்டும் மறுபுறம் அரைகுறையாகத் தேய்க்கப்பட்டிருக்கும். பின்பு இவற்றை ஒரு தேங்காய்ச் சிரட்டையில் போட்டு உருட்டிவிடுவர். ஒன்று அல்லது இரண்டு முத்துக்கள் மட்டும் வெள்ளை காட்டி விழுந்தால் விளையாடுபவர் அத்தனை இலக்கங்கள் நகர்த்த வேண்டும். மூன்று முத்துக்கள் வெண்புறம் காட்டி நான்காவது கருப்பு காட்டினால் மூன்று இலக்கங்களும் நான்காவது அரைகுறை வெண்ணிறம் கொண்டிருந்தால் நான்கு இலக்கங்களும் நகர்த்தலாம். எல்லா முத்துக்களும் வெண்ணிறம் காட்டினால் ஆறு இலக்கங்களும் கருநிறம் காட்டினால் எட்டு இலக்கங்களும் கிடைக்கும். மீண்டும் ஒருமுறை உருட்டும் வாய்ப்பும் கிடைக்கும்.
கேள்வி: தாயம் - நான்முக தாயக் கட்டை குறித்து விரிவாக சொல்லுங்கள்.
பதில்: நான்முக தாயக் கட்டையின் மூன்று பக்கங்களில் (1), (2) மற்றும் (3) புள்ளிகள் இருக்கும். ஒரு பக்கத்தில் புள்ளி ஏதும் இருக்காது (0). இரு நான்முக தாயக் கட்டைகளை உருட்டினால் 1, 2, 3, 4, 5, 6, 12 (0,0) ஆகிய எண்கள் விழும். 1, 5, 6, 12 எண்களை சிறப்பாகக் கருதி மறுமுறை தாயக் கட்டையை உருட்டுவது வழக்கம். இவ்வெண்கள் அடுத்தடுத்து மாறி மாறி விழுந்து கொண்டிருந்தால் அதை விருத்தம் என அழைப்பதுண்டு.
கேள்வி: தாயம் - சோழி உருட்டல் பற்றி தகவல் சொல்.
பதில்: ஆறு சோழிகளை உருட்டி தாயம் விளையாடுவதும் உண்டு File:Play porcelain-shell.jpg| ஆறு சோழிக் காய்களை உருட்டும்போது 3 விழுந்திருக்கும் கோட்டுப்படம் படிமம்:Cowrie shells - sozhi roll of 6.jpg| ஆறு சோழிக் காய்களை உருட்டும்போது 6 விழுந்திருக்கும் படம் File:Game dices, porcelain-shell.jpg|ஐந்து விழுந்திருக்கும் சோழி File:Game of chance THAAYAM.jpg|தாயம் விளையாடுதல் File:Game of chance THAAYAM 1.jpg|தாயம் என்னும் ஒன்று விழுந்திருக்கும் காட்சி, அடுத்து கையாட்டம் உண்டு File:Game of chance THAAYAM 2.jpg|2 விழுந்திருக்கும் காட்சி, அடுத்து கையாட்டம் இல்லை File:Game of chance THAAYAM 3.jpg|3 விழுந்திருக்கும் காட்சி, அடுத்து கையாட்டம் இல்லை File:Game of chance THAAYAM 4.jpg|4 விழுந்திருக்கும் காட்சி, அடுத்து கையாட்டம் இல்லை File:Game of chance THAAYAM 5.jpg|5 விழுந்திருக்கும் காட்சி, அடுத்து கையாட்டம் உண்டு File:Game of chance THAAYAM 6.jpg|6 விழுந்திருக்கும் காட்சி, அடுத்து கையாட்டம் உண்டு File:Game of chance THAAYAM 12.JPG|12 விழுந்திருக்கும் காட்சி, அடுத்து கையாட்டம் உண்டு
கேள்வி: தாயம் - தாயக் கட்டம் என்பது என்ன?
பதில்: Image:Thayam.png|தாயக் கட்டம் (ஆறு x மூன்று) Image:Thayam3.png|தாயக் கட்டம் (ஏழு x ஏழு) இந்தியாவில் ஒவ்வொறு பகுதியிலும் ஒவ்வொறு வகையாக கட்டங்களை அமைத்து தாயம் விளையாடப்படுகிறது. தென்னிந்தியாவில் பெரும்பாலானோர் இரு வகைக் கட்டங்களை அமைத்தே விளையாடுகின்றனர். முதல் வகை தாயக் கட்டம் காய்களை வைக்கும் பகுதி உட்புறமாக நாற்புறமும் ஆறு x மூன்று கட்டங்கள் அமைக்கப்பட்டிருக்கும். இரண்டாம் வகை தாயக் கட்டம் ஏழு x ஏழு சதுரமாக அமைக்கப்பட்டிருக்கும். தாயக் கட்டத்தை வெறும் தரையில் வரைந்தோ அல்லது மரப் பலகையில் வரைந்தோ விளையாடப்படுகிறது.